የአክራሪነትና ጽንፈኝነት ታፔላ ለጠፋ በአንድ ቀን ተጠንስሶ ዛሬ ላይ የደረሰ ጉዳይ አይደለም ፤ ሥረ መሰረቱ ህወሀት ጫካ በነበረበት ጊዜ ከነበረው ርዕዮተ ዓለመ ይመዘዛል፡፡ በመልክ እና በስም ተመሳሳይነት ባይኖረውም መጨረሻ ግቡ ግን ይችን ለምዕተ ዓመታት ታሪኳን ጠብቃ የኖረችን ቤተክርስቲያንን መሰረቷን መናድ ብቻ ነው፡፡ የዛሬ ዓመት አዲስ አበባ ውስጥ በሚገኙ የተለያዩ ሆቴሎች ለተለያዩ ተቋማት ለ10 ቀን የተሰጠው ስልጠና እንደሚያመለክተው ‹‹ኒዮ ሊበራል እና የእምነት ነጻነት ፤ በተለያዩ የሀገሪቱ ክልሎች ላይ ያለው የእምነት አመለካከት ፤ ከሕገ-መንግስቱ ጋር ያላቸው የአመለካከት ግጭት ፤ በጅማ አካባቢ የደረሰውን አክራሪነት ለምን መንግሥት እርምጃ እንዳልወሰደ ….›› እና በርካታ ነገሮችን አንስተው ተወያይተው እንደነበረ እናውቃለን፡፡ ስለዚህ ይህ የአክራሪነትና የጽንፈኝነት ታፔላ ለጠፋ ከመሬት የተነሳ እና እዚህ ደረጃ የደረሰ አለመሆኑን ያሳለፍናቸው መንገዶች ያመላክቱናል፡፡
